open-index/open-wikipedia-markdown huggingface dataset:
கருணா பத்வால்

**கருணா பத்வால்**, இந்தியாவின் மும்பையைச் சேர்ந்த பெண் திரைப்படத் தயாரிப்பாளரும், இந்தி திரைப்பட நடிகரான ஷாருக்கானின் வணிக மேலாளருமாவார். நடிகர் ஷாரூக்கானுடன் இணைந்து, சென்னை எக்ஸ்பிரஸ் மற்றும் ஹாப்பி நியூ இயர் போன்ற வெற்றிப் படங்களை கருணா தயாரித்து வெளியிட்டுள்ளார். இந்தி பொழுதுபோக்கு துறையில் சக்திவாய்ந்த பெண்களில் ஒருவராக கருதப்படும் இவர், ரெட் சில்லிஸ் என்ற திரைப்பட தயாரிப்பு நிறுவனத்தை நடத்தி வருகிறார்.

## தொழில்
இந்தித் திரைப்பட உலகில் வணிக மேலாளராக தனது திரைப்பட வாழ்க்கையைத் தொடங்கியுள்ள இவர், கடந்த 15 ஆண்டுகளுக்கும் மேலாக ஷாருக்கானின் வணிக மேலாளராகப் பணியாற்றி வருகிறார், அவரின் தொழில் முயற்சிகள், வணிகங்கள் தவிர அவரது வியாபார குறியீட்டு ஒப்புதல்கள் மற்றும் நிகழ்ச்சிகளை கையாண்டு வருகிறார். ஷாருக்கானின் OTT இயங்குதளங்கள் மற்றும் திரைப்படங்கள் ஆகிய இரண்டிற்கும் உள்ளடக்கத்தை உருவாக்குவதற்கும் செயல்படுத்துவதற்கும் கருணாவின் நிறுவனமான ரெட் சில்லிஸ் பொறுப்பேற்றுள்ளது இருவரும் இணைந்து தயாரித்த சென்னை-எக்ஸ்பிரஸ், ஹாப்பி நியூ இயர் திரைப்படங்கள் தவிர ஜீரோ என்ற திரைப்படத்தையும் தயாரித்துள்ளார். ரா.ஒன் மற்றும் சென்னை எக்ஸ்பிரஸ் திரைப்படங்களுக்காக ரெட் சில்லிஸ் நிறுவனத்தின் மூல சந்தைப்படுத்துதல் துறையின் தலைவராக, வலுவான பிரச்சாரத்திற்கு தலைமை தாங்கியுள்ளார்.KKR - கொலட்டா நைட் ரைடர்ஸ் என்ற இந்திய தொழில்முறைத் துடுப்பாட்ட அணியை ஷாருக்கான் நிறுவுவதற்கு கருணாவும் முக்கிய பங்காக இருந்துள்ளார். கிட்சானியா, என்ற இந்தியாவின் கல்வி முயற்சிக்கான குழுவில் இயக்குனராகவும் கருணா, இருந்துள்ளார்.

## தனிப்பட்ட வாழ்க்கை
ரவீந்தர் சிங் பத்வால் என்பவரை கருணா திருமணம் செய்துள்ளார். இத்தம்பதியருக்கு ஹன்ஸ் பத்வால் மற்றும் ஷம்ஸ் பத்வால் என்ற இரு குழந்தைகள் உள்ளனர்.

## திரைப்படவியல்

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:இந்தியப் பெண்கள்
பகுப்பு:பெண் தொழிலதிபர்கள்
பகுப்பு:பெண் திரைப்படத் தயாரிப்பாளர்கள்
பகுப்பு:இந்தியப் பெண் தொழிலதிபர்கள்
சிவ்ரஞ்சனி ராஜ்யே

**சிவ்ரஞ்சனி ராஜ்யே**, இந்தியாவின் மார்வார் இராச்சிய அரச குடும்பத்தின் இளவரசியும், ஜோத்பூர் பெண்கள் போலோ அணியின் புரவலரும், தொழிலதிபரும், வணிக நிர்வாகியுமாவார். மார்வார் இராச்சியத்தின்  முன்னாள் மகாராஜா கஜ் சிங் மற்றும் ஹேம்லதா ராஜ்யே ஆகியோரின் மகளான இவருக்கு சிவராஜ் சிங் என்ற ஒரு தம்பியும் இருக்கிறார். உமைத் பவான் அரண்மனை மற்றும்  மெஹ்ரன்கர் கோட்டை, அஹிச்சத்ரகர் கோட்டை போன்றவைகளின் கண்காணிப்பாளரும் மேலாளருமாக நிர்வகித்து வரும்  சிவ்ரஞ்சினி ராஜ்யே, ராஜஸ்தானி இசையான மங்கன்னியர்கள் மற்றும் லங்காஸ் இசை போன்றவைகளை உலக அளவில் எடுத்துச்செல்லும் பொருட்டு உலகப் புனித ஆவி திருவிழா  என்ற பெயரில் ஜோத்பூரில் 2017 ஆம் ஆண்டு ஒரு இசைத்திருவிழாவையும் நடத்தியுள்ளார்.

இந்தியாவின் பிற அரச குடும்பத்தின் வாரிசுகளைப் போலவே, சிவ்ரஞ்சனியும் கேம்பிரிச்சுப் பல்கலைக்கழத்தில் மானுடவியல் படிப்பில் பட்டமும், நியூயோர்க்கில் திரைப்படத் தயாரிப்பையும் பயின்றுள்ளார். மெஹ்ரான்கர் வெளியீட்டாளர்கள் தனியார் நிறுவனம், மற்றும் ஜோதன் முதலீடு மற்றும் நிதி தனியார் நிறுவனம் போன்றவைகளில் இயக்குனராகவும் சிவ்ரஞ்சனி ராஜ்யே இருந்து வருகிறார்,

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:இந்தியப் பெண் தொழிலதிபர்கள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:இந்திய அரச குடும்பப் பெண்கள்
லூரம்பம் ப்ரோசேசோரி தேவி

**லூரம்பம் ப்ரோசேசோரி தேவி,** (1 ஜனவரி 1981 – 21 ஜூலை 2013) இந்தியாவின் வடகிழக்கு மாநிலமான மணிப்பூரைச் சேர்ந்த யுடோ விளையாட்டு வீராங்கனையாவர். 2000 ஆவது ஆண்டில் சிட்னியில் நடைபெற்ற ஒலிம்பிக் விளையாட்டுப் போட்டிகளில் யுடோ விளையாட்டில் போட்டியிட்டதன் மூலம் விளையாட்டு துறையில் பிரபலமாகியுள்ளார்.  

ப்ரோசேசோரி தேவி, ஜனவரி 1, 1981 அன்று, மணிப்பூரின் மேற்கு இம்பாலில் உள்ள காகேம்பள்ளி ஹுய்ட்ரோம் லைகாயை சேர்ந்த லூரம்பம் மங்லெம் சிங் மற்றும் லூரம்பம் ஓங்பி தருணி தேவியின் மகளாகப் பிறந்துள்ளார். பெற்றோர்களுக்கு விருப்பம் இல்லாவிட்டாலும் கூட, சிறு வயதிலிருந்தே யுடோவில் பயிற்சி பெறத் தொடங்கியுள்ள இவர், பள்ளி நாட்களிலேயே யுடோ போட்டிகளில் பங்கேற்கவும் தொடங்கியுள்ளார்.  இம்பால் அருகே உள்ள தபுங்ஹோக்கில் வசிக்கும் ரோஜென் சிங் என்பவரை திருமணம் செய்து கொண்டுள்ளார்.

ப்ரோசேசோரி, இருபதிற்கும் மேற்பட்ட சர்வதேச மற்றும் பதினைந்துக்கும் மேற்பட்ட தேசிய யுடோ சாம்பியன்ஷிப் போட்டிகளில் பங்கேற்றுள்ளார். சர்வதேச அளவில் ஒரு வெள்ளி மற்றும் மூன்று வெண்கலப் பதக்கங்களைத் தவிர மூன்று தங்கப் பதக்கங்களையும் வென்றுள்ளார்.   2000 ஒலிம்பிக் போட்டிகளில் பெண்கள் அரை-இலகு எடை பிரிவில் பங்கேற்ற இவர், சீனாவின் லியு யுக்சியாங்கிற்கு எதிராக அரையிறுதியை எட்டினாலும் வெற்றி பெற இயலவில்லை.

## இறப்பு
ப்ரோசேசோரி, மத்திய சேமக் காவல் படை பிரிவின் கீழ் பயிற்சியில் ஈடுபட்டு கொண்டிருந்த நிலையில் 21 ஜூலை 2013 அன்று இந்தியாவின் தமிழ்நாடு, கோயம்புத்தூரில் கர்ப்பம் தொடர்பான அதீத இரத்தப்போக்கின் காரணமாக மரணித்துள்ளார்.  

## மேற்கோள்கள்

பகுப்பு:2013 இறப்புகள்
பகுப்பு:1981 பிறப்புகள்
பகுப்பு:இந்தியப் பெண் விளையாட்டு வீரர்கள்
பகுப்பு:மணிப்பூர் விளையாட்டு வீரர்கள்
அசேம் ரோமி தேவி

**அசேம் ரோமி தேவி**,  (பிறப்பு: பிப்ரவரி 10, 1989) இந்தியாவின் வடகிழக்கு மாநிலமான மணிப்பூரைச் சேர்ந்த காற்பந்தாட்ட வீராங்கனையாவர். இவர் மணிப்பூர் மாநில காவல்துறை விளையாட்டுக் கழகத்திலும், இந்திய பெண்கள் கால்பந்தாட்ட தேசிய அணியில் உறுப்பினராகவும், தடுப்பாட்ட வீரர் என்ற நிலையில் விளையாடி வருகிறார்..

## கௌரவங்கள்
**இந்தியா**

* தெற்காசிய கால்பந்து கூட்டமைப்பு மகளிர் கோப்பை விளையாட்டு: 2010, 2012, 2014 

**மணிப்பூர்**

* இந்திய மகளிர் கால்பந்து வாகைத்தொடர்: 2021–22 

## மேற்கோள்கள்

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:இந்தியப் பெண் விளையாட்டு வீரர்கள்
பகுப்பு:மணிப்பூர் விளையாட்டு வீரர்கள்
ஜமகண்டி சட்டமன்றத் தொகுதி

**ஜமகண்டி சட்டமன்றத் தொகுதி** (*Jamkhandi Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பாகலகோட்டே மாவட்டத்தில் உள்ளது. பாகலகோட்டே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 21 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பாகல்கோட் மாவட்டம்
சையதா பில்கிராமி இமாம்

**சையதா பில்கிராமி இமாம்** (பிறப்பு 9 நவம்பர் 1941)  இந்தியாவின் புது தில்லியை தளமாகக் கொண்ட ஒரு எழுத்தாளரும் பொது சேவை, சந்தைப்படுத்தல் மற்றும் விளம்பரம் ஆகிய துறைகளில் சமூக நடவடிக்கைகளை மேற்கொண்டுவருபவரும் பொதுநல ஆர்வலருமாவார். மேலும் இந்தியாவின் சிறுபான்மையினருக்கான தேசிய ஆணையத்தின் (NCM) உறுப்பினராக இருந்துள்ளார், ஹைதராபாத் கலாச்சாரத்தை விவரிக்கும் *தி அன்டோல்ட் சார்மினார்* என்ற புத்தகத்தையும் இவர் எழுதியுள்ளார்.

இந்தியாவின் மிகப் பெரிய விளம்பர நிறுவனமான ஜே. வால்டர் தாம்ஸ்பன் (JWT) இல் அதன் துணைக் கண்டத்தின் நிர்வாக படைப்பு நிர்வாகியாகப் பணிபுரிந்துள்ள இவர், அந்நிறுவனத்தின் துணை விளம்பர நிறுவனமான ஒப்பந்தம் இந்தியாவைத்(contract - india)  உருவாக்கவும் உதவியுள்ளார். மார்ச் 2013 ஆம் ஆண்டில் இந்திய தேசிய ஹஜ் கமிட்டியின் உறுப்பினராக வெளியுறவு அமைச்சகத்தில் நியமிக்கப்பட்டுள்ளார்.

ஒரு எழுத்தாளராக சையதா, பென்குயின், மேக்மில்லன் மற்றும் ரோலி புக்ஸ் ஆகிய நிறுவனங்கள் மூலம் புத்தகங்களை வெளியிட்டுள்ளார். ஹைதராபாத் கலாச்சாரத்தை விவரிக்கும் 'தி அன்டோல்ட் சார்மினார்' மற்றும்  'ரைட்டிங்ஸ் ஆன் ஹைதராபாத்' ஆகியவை பென்குயின் பதிப்பகத்தின் வழியாகவும் . 'தி மேக்கிங் ஆஃப் அட்வர்டைசிங்' (ISBN 9780333939161) புத்தகம் மேக்மில்லன் பதிப்பகத்தின் வழியாகவும் , மோடிகேர் அறக்கட்டளைக்காக எழுதப்பட்ட 'தி பாசிட்டிவ் சைட்' (எய்ட்ஸ் காரணத்திற்கான உதவியில்) ISBN 9781456741860 புத்தகம் ரோலி புக்ஸ் பதிப்பகத்தின் வழியாகவும் வெளியிட்டுள்ளார்.

## மரியாதைகள் மற்றும் அங்கீகாரங்கள்
சையதா, தனது இலக்கியப் பங்களிப்புகள் மற்றும் சமூக நடவடிக்கைகளுக்காக பல்வேறு விருதுகளையும் மரியாதைகளையும் பெற்றுள்ளார்.  கான் திரைப்பட விழா மற்றும் நியூயார்க் திரைப்பட விழா போன்ற திரைப்பட விழாக்களில்அவரது சில படைப்புகள் திரையிடப்பட்டுள்ளது. ஒரு விளம்பர நிபுணராக, புனேயில் உள்ள மாற்ற மேலாண்மை நிறுவனம் வழங்கிய  "இந்திரா சிறந்த சாதனையாளர் விருது" உட்பட பல்வேறு தேசிய மற்றும் சர்வதேச விருதுகளைப் பெற்றுள்ளார்.

## மேற்கோள்கள்

பகுப்பு:இந்தியப் பெண் அறிஞர்கள்
பகுப்பு:இந்திய முஸ்லிம்கள்
பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:1941 பிறப்புகள்
பகுப்பு:தெலங்காணா பெண் எழுத்தாளர்கள்
மரியா எல்சா தா ரோச்சா

**மரியா எல்சா தா ரோச்சா** (1924-2007) இந்தியாவின் கோவாவைச் சேர்ந்தவரும் போர்த்துகீசிய பூர்விகத்தைக் கொண்டவருமான சிறுகதை எழுத்தாளரும் போர்த்துகீசிய மொழி கவிஞருமாவார்.

## வாழ்க்கை
மரியா, ஒரு ஆரம்ப பள்ளியில் ஆசிரியராக பணிபுரிந்துள்ளார். வேலையின் காரணமாக கோவா மற்றும் தமன் பகுதி முழுவதும் சென்றுள்ள இவரின் அனுபவங்கள்,செவிவழி கதைகள் மற்றும் பாரம்பரிய நிகழ்வுகளை  அடிப்படையாகக் கொண்டு பல்வேறு கதைகளை எழுதியுள்ளார்.

## படைப்புகள்
1960 ஆண்டு முழுவதும், மரியா, கோவாவின் மட்காவ் நகரை மையமாகக் கொண்ட போர்த்துகீசிய மொழி செய்தித்தாளுக்கு ***வாழ்க்கை*** (A Vida) என்ற தலைப்பில் சிறுகதைகளை எழுதியதோடு அந்த செய்தித்தாளின் இணை ஆசிரியராக இருந்து, அதன் கலாச்சார பக்கத்தை வடிவமைத்துள்ளார். அகில இந்திய வானொலியில் ஒளிபரப்பப்பட்ட போர்த்துகீசிய மொழி நிகழ்ச்சியான 'மறுமலர்ச்சி (Renascenza)'யிலும் பணியாற்றியுள்ளார்.

2005 ஆம் ஆண்டில் இவரது சிறுகதைகள் அனைத்தும் தொகுக்கப்பட்டு **பகிரப்பட்ட அனுபவங்கள்**(Vivências Partilhadas) என்ற தலைப்பில் வெளியிடப்பட்டுள்ளது.

### '''பகிரப்பட்ட அனுபவங்கள்'''
பகிரப்பட்ட அனுபவங்கள், 1961 ஆம் ஆண்டுக்கு பிந்தைய கோவாவின் போர்த்துகீசிய மொழி இலக்கியத்தில்,  கோவாவின் கீழ்நிலையில் இருந்த பெண்களின் அனுபவங்களில் கவனம் செலுத்தி எழுதப்பட்டுள்ளது, ஆழமான அனுதாபம் தொனிக்கும் இந்த கதைகளில் ஒரு குறிப்பிட்ட சமூக பழமைவாதத்தின் குறுக்கு நோக்கம் சித்தரிக்கப்பட்டுள்ளது. மரியாவின் எழுத்துகளில், குறிப்பாக கோவாவில் ஊடுருவியுள்ள போர்த்துகீசிய கலாச்சாரம் மற்றும் அதன் தாக்கமும், கொங்கனியின் பாரம்பரிய பயன்பாடுகளும் கணிசமாக காணப்படுகிறது.

## மேற்கோள்கள்


பகுப்பு:2007 இறப்புகள்
பகுப்பு:1924 பிறப்புகள்
பகுப்பு:இந்தியப் பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியக் கவிஞர்கள்
சப்னம் மசீத்

**சப்னம் மசீத்** (*Shabnam Majeed*) என்பவர் பாக்கித்தானிய திரைப்படம் மற்றும் தொலைக்காட்சி பின்னணிப் பாடகி ஆவார்.

## தனிப்பட்ட வாழ்க்கை
மசீத் அலியின் முன்னாள் கணவரும் இசை அமைப்பாளருமான வாசித் அலிக்கும் இவருக்கும் நான்கு குழந்தைகள் இருந்தனர். இவர்களின் மகன், நக்கி அலி (லக்கி அலி), 2010-ல் படிக்கட்டுகளிலிருந்து கீழே விழுந்து ஏழு வயதில் இறந்தார். மசீத் பிப்ரவரி 2020-ல் குலா (கணவனைப் பிரிந்து வாழ மனு) தாக்கல் செய்தார். மசீத்தின் சகோதரர் அப்துல் வாகித் 18 நவம்பர் 2020 அன்று சுட்டுக் கொல்லப்பட்டார். இந்தக் கொலைட் நடந்த 12 நாட்களுக்குப் பிறகு, கொலை விசாரணை தொடர்பாக இருவர் கைது செய்யப்பட்டனர்.

## தொழில்
சப்னம் மசீத் தனது 7 வயதில் இசை கற்கத் தொடங்கினார்.  தில் *சீஸ் ஹை கியா* என்ற ஒற்றை பாடலின் மறுபதிப்பு மூலம் பாக்கித்தானில் புகழ் பெற்றார். *தி எக்ஸ்பிரஸ் ட்ரிப்யூன்* என்ற ஆங்கில மொழி செய்தித்தாளில் 'லாலிவுட்டின் மிகச் சிறந்த பின்னணிப் பாடகிகளில் ஒருவர்' என்று வர்ணிக்கப்பட்டார்.

## பொதுச்சேவை
2016-ல், மசீத், அல்அம்ரா கலைக் குழுவுடன் இணைந்து, தெருக் குழந்தைகளுக்கு இசை கற்பிக்க ஒரு அமைப்பை உருவாக்கினார். லக்கி அலி அறக்கட்டளை என்று அழைக்கப்படும் இந்த அமைப்பு, இவரது மறைந்த மகனின் பெயரால் அழைக்கப்படுகிறது. போதைக்கு அடிமையான குழந்தைகளுக்காக அர்ப்பணிக்கப்பட்ட தொண்டு நிறுவனத்தையும் மசீத் உருவாக்கியுள்ளார்.

## விருதுகள்

* 2006-ல் 'அனார்கலி' இசை காணொலிக்காகச் சிறந்த பாடகருக்கான விருதினை பாக்கித்தான் தொலைக்காட்சி வழங்கியது.

## மேற்கோள்கள்


பகுப்பு:பஞ்சாப் நபர்கள்
பகுப்பு:வாழும் மக்கள்
பகுப்பு:பாக்கித்தானியர்கள்
பகுப்பு:பின்னணிப் பாடகர்கள்
மருனி

**மருனி**(*Maruni*) என்பது நேபாள நாட்டிலுள்ள மகர் சமூகத்தின் நாட்டுப்புற நடனம் ஆகும்.  நேபாளுடன், இது இந்தியாவின் நேபாள புலம்பெயர் சமூகங்கள் இருக்கும் மாநிலங்களான  டார்ஜீலிங், அசாம், சிக்கிம், பூட்டான் மற்றும் மியான்மர் ஆகியவற்றில் பிரபலமாக உள்ளது. இந்த பிராந்தியங்களில் வசிக்கும் நேபாள சமூகத்தின் பழமையான மற்றும் மிகவும் பிரபலமான நடனங்களில் இதுவும் ஒன்றாகும், முதலில் தஷைன் மற்றும் திகார் திருவிழாவின் ஒரு பகுதியாக நடனமாடப்பட்டது.   இந்த நடனத்தில், நடனக் கலைஞர்கள் பணக்கார ஆபரணங்களுடன் வண்ணமயமான உடையணிந்து,  "தீமையின் மீது நன்மையின் வெற்றியை" நினைவுகூரும் வகையில் நடனமாடுகின்றனர்.  இது, பாரம்பரிய நேபாளிய நௌமதி பாஜா இசைக்குழுவுடன் சேர்ந்து செய்யப்படுகிறது. 

*மருனி நாச்* தொலைதூர கடந்த காலத்திலிருந்து தற்போதைய தருணம் வரை மகர் சமூகத்தின் குறிப்பிடத்தக்க அடையாளங்களில் ஒன்றாக இருந்து வருகிறது. சமீப காலமாக, இளைஞர்கள் அதைக் கற்றுக்கொள்வதில் ஆர்வம் காட்டாததால், நடனம் அழியும் அபாயத்தில் உள்ளது.  அந்த அச்சம் சில சமூகங்களைத் திரட்டத் தொடங்கியுள்ளது.  இன்று, சமூகம் தனது இளைஞர்களை *மருணி நாச்சினைப்* பாதுகாக்கத் தூண்டுகிறது. 

## வரலாறு
இந்த நடனம் மகர் சமூகத்தில் இருந்து உருவானது, பின்னர், பல்வேறு சமூகங்களைச் சேர்ந்தவர்கள் அதை ஏற்றுக்கொள்ளத் தொடங்கினர். மேற்கு நேபாளத்தில் நடனமாடும் மருனி மற்ற இடங்களை விட வித்தியாசமானது. மருனி மற்றும் சோரத்தி நடனங்கள் மேற்கு நேபாளத்தில் மகர் சமூகத்தால் உருவாக்கப்பட்டன, மேலும் கிழக்கு நேபாளத்திற்கு குடிபெயர்ந்த மகர் மக்கள் அங்கும் இந்த நடனத்தை நிகழ்த்தியதால் சிறிய மாற்றங்களைச் செய்யத் தொடங்கினர். தற்போது குருங், கிராத் மற்றும் காஸ் போன்ற பிற சமூகங்களும் பல்வேறு சந்தர்ப்பங்களில் மருனி நடனத்தை ஆடுகின்றனர். 

பாலிஹாங் திருவிழாவில், மருனி, சோரத்தி மற்றும் ஹுரா ( தேயுசி நாச் என்றும் அழைக்கப்படும் கிழக்கு மகர்களால் ஆடும் நடனங்கள்) நிகழ்த்தப்படுகின்றன. இது 14 ஆம் நூற்றாண்டில் பல்பாவின் நோய்வாய்ப்பட்ட மன்னர் பாலிஹாங் ராணா மாகரின் சார்பாக மகர் இராணுவத்திலிருந்து தோன்றியதாக நம்பப்படுகிறது, பொக்ரா புட்வால். பாலிஹாங் ராணா மகர் 14 ஆம் நூற்றாண்டில்  ஒரு மன்னராக இருந்தார், அப்போது,இவரது ராஜ்யம் பல்பாவிலிருந்து புட்வால் மற்றும் கோரக்பூர் வரை நீட்டிக்கப்பட்டது. 

காலப்போக்கில், பல தனிப்பட்ட நிகழ்வுகளில், குறிப்பாக திருமணங்களின்போது கூட மருனி நிகழ்த்தப்பட்டது. நடனமாடும் மக்கள், வண்ணமயமான ஆடைகள், பளபளக்கும் ஆபரணங்கள் மற்றும் மூக்குத்தி அணிந்து ஆண்களும் பெண்களுமாக  மருனி நடனத்தை நிகழ்த்துகிறார்கள். கிழக்கு மகர்கள் நிகழ்த்தும் மருனி, "ஜயௌரே, சரண் மருனி, சோரதி கர்ரா, கியாலி" போன்ற பல பெயர்களில், மருனி நடனமாடிய வீட்டின் நலனுக்காகவும், கடைசியாக மருனி நடனத்தை நிறைவேற்றுவதற்காகவும் பல பகுதிகளைக் கடந்து செல்கிறது.  நடனக் கலைஞர்கள் வழக்கமாக 'தாது வாரே' என்று அழைக்கப்படும் ஒரு கோமாளியுடன் இருப்பார்கள். மருனியின் பல வடிவங்களில், நடனத்துடன் ஒன்பது தனித்துவமான கருவிகள் பயன்படுத்தப்படுகின்றன. இது *நௌமதி பஜா*என்று அழைக்கப்படுகிறது.

இந்த நடனத்தின் பாணிகள் அது எங்கு நடனமாடுகிறது என்பதைப் பொறுத்து மாறுபடுகிறது. பாடல்களைப் பொறுத்து நடனம் வெவ்வேறு வகைகளையும் பாணிகளையும் கொண்டுள்ளது. பாடல் வரிகள் முற்றிலும் அவர்களின் வாழ்க்கை மற்றும் கலாச்சாரத்தை அடிப்படையாகக் கொண்டவையாக இருக்கிறது.

## சான்றுகள்

பகுப்பு:நேபாளி திருவிழாக்கள்
அப்சான் அகமது

**அப்சான் அகமது** (*Afshan Ahmed*)(பிறப்பு 22 செப்டம்பர் 1966) என்பவர் பாக்கித்தானிய பாடகி ஆவார். இவர் " *தோஸ்தி ஐசா நாதா* ", " *மேரே பச்பன் கே தின்* " மற்றும் பிற தொலைக்காட்சி மற்றும் வானொலி பாடல்களினால் பெயர் பெற்றவர்.

## இளமை
அப்சானின் குடும்பம் 1965-ல் இந்தியாவிலிருந்து பாக்கித்தானுக்கு குடிபெயர்ந்தது. இவரின் தாயார் அஸ்மா அகமது அனைத்திந்திய வானொலியில் பாடகியாக இருந்தார். 1970களில், அஸ்மா திரைப்படங்களில் பின்னணி பாடினார். பாடகர் அக்லக் அகமதுவுடன் ஜோடியாக நடித்துள்ளார். அப்சான் சிறு வயதிலேயே குழந்தைகள் தொலைக்காட்சி நிகழ்ச்சியான "*ஹமாரி ஷாம்* "-ல் பாடத் தொடங்கினார். பின்னர் இசைக்கலைஞர் சோஹைல் ராணாவின் குழந்தைகளுக்கான *கலியோன் கி மாலா* மற்றும் *ஹம் சூரஜ் சந்த் சிதாரே* நிகழ்ச்சிகளில் சேர்ந்தார். "*தோஸ்தி ஐசா நாதா* " என்ற பாடலைப் பாடியதற்காகப் பாராட்டப்பட்டார்.

## தொழில்
பின்னர், அப்சன் அகமது 1980கள் மற்றும் 1990களில் பாக்கித்தான் தொலைக்காட்சி நிகழ்ச்சிகளில் பாடல்கள் பல பாடியுள்ளார். இதில் பிரபலமான திருமணப் பாடலான " *பாபுலா வே லே ஜெய்ன் நா லோக் முஜ்க் கோ* " உட்பட. அவர் பினாகா பற்பசை விளம்பரத்திலும் தோன்றினார்.

அப்சான் 2016-ல் குழந்தைகள் இலக்கிய விழாவில் பாடியுள்ளார். மேலும் இவர் *காவோ மேரே சங்*, *ஜீவி, ஜீவி பாக்கித்தான்*, *யே தேஸ் ஹமாரா ஹை* மற்றும் குழந்தைகளின் விருப்பப்படலான *தோஸ்தி ஐசா நாதா ஜோ சோனே சே பி மெஹங்கா* பாடலைப் பாடினார்.

2018ஆம் ஆண்டு குடிமக்கள் அறக்கட்டளை நடத்திய ஒபார்தே சிதாரே (Obhartay Sitaray) போட்டியில் நடுவராக இருந்தார்.

2019ஆம் ஆண்டு சூலை 23ஆம் தேதி, பாரம்பரிய இசைக்கலைஞர்கள் மற்றும் பாடகர்களைக் கௌரவிக்கும் வகையில் நடைபெற்ற எமி நிகழ்வில் கலந்துகொண்டார். நிசார் பாசுமியின் நினைவாக, பாடகர் தன்வீர் அப்ரிடி மற்றும் எமி பாக்கித்தானின் மக்கள் தொடர்பு இயக்குநரால் இந்நிகழ்வு ஏற்பாடு செய்யப்பட்டது.

2019ஆம் ஆண்டு நவம்பர் 28ஆம் தேதி பிளாட்டிசு உணவகத்தில் இசுரார் உசைன் ஏற்பாடு செய்திருந்த பாக்கித்தான் திரைப்படம் மற்றும் கலை விருது நிகழ்ச்சியில் பங்கேற்றார்.

2022ஆம் ஆண்டு நவம்பர் 15 ஆம் தேதி, கலாச்சார பாரம்பரியத்தை மீட்டெடுக்கச் சிந்துவின் பாரம்பரியத்தைப் பாதுகாப்பதற்கான அறக்கட்டளை நிதி விழாவில் பங்கேற்றார்.

## தொலைக்காட்சி நிகழ்ச்சிகள்

## பிரபலமான பாடல்கள்

* *தோஸ்தி ஐசா நாதா* --- இசை: சோஹைல் ராணா 
* *மேரே பச்பன் கே தின்* --- இணை பாடகர்: முகமது அலி ஷேகி
* *பாபுலா வே லே ஜாயென் நா லோக் முஜ் கோ* --- இசை: நியாஸ் அகமது
* *தில் தேரி ஹவேலி ஹே* --- இணை பாடகர்: அக்லக் அகமது
* *போஜல் போஜல் பால்கோன் பர்* --- இணை பாடகர்: ஆலம்கிர் 
* *டோர் கஹின் ஜீலோன் சே கோய்* --- இசை: ஆலம்கிர்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:பாக்கித்தானியர்கள்
குருங் மக்கள்

**குருங் மக்கள்**  அல்லது **தமு** (Gurung people) நேபாளத்தின் கண்டகி மாகாணத்தின் குன்றுகள் மற்றும் மலைகளை பூர்வீகமாகக் கொண்ட ஒரு இனக்குழு ஆவார்கள்.  நேபாளத்தின் மனாங், முஸ்டாங், டோல்போ, காஸ்கி, லாம்ஜங், கோர்கா, பர்பத் மற்றும் சியாங்ஜா மாவட்டங்கள் மற்றும் இந்தியாவின் சில பகுதிகளில் உள்ள அன்னபூர்ணா பகுதியைச் சுற்றி குருங் மக்கள் அதிகமாக வாழ்கின்றனர். மேலும், இவர்கள் முக்கிய கூர்க்கா பழங்குடியினரில் ஒருவராக அறியப்படுகின்றனர்.

இவர்கள் இந்தியா முழுவதும் சிக்கிம், அசாம், டெல்லி, மேற்கு வங்காளம் ( டார்ஜிலிங் பகுதி ) மற்றும் நேபாளி புலம்பெயர்ந்த மக்கள்தொகையுடன் கூடிய பிற பகுதிகளிலும் சிதறிக்கிடக்கின்றனர்.  இவர்கள் சீன-திபெத்திய குருங் மொழியைப் பேசுகிறார்கள். இவர்கள்  திபெத்திய பௌத்தம் மற்றும் இந்து மதத்துடன் பான் மதத்தைப் பின்பற்றுகிறார்கள்.

## குருங் சாதி
குருங் மக்கள் வந்த திபெத்திய சமூகங்களில் சாதி அமைப்பு இல்லை அல்லது அவர்களுக்குள் இருந்தது என்கிற கருத்து நிலவுகிறது. இன்னும் பல நூற்றாண்டுகளாக குருங் மக்களும் பிற மலைவாழ் மக்களும் ஆரியர்களின் சாதியப் பண்பாடுகளுடன் கலந்து பல்வேறு வழிகளில் அவர்களால் தாக்கத்திற்கு ஆளாகியுள்ளனர். இதன் விளைவாக, குருங் சாதி அமைப்பு இரண்டு பகுதிகளாகப் பிரிக்கப்பட்டுள்ளது. அவை, முறையே  நான்கு-சாதி அமைப்பு  *சோங்கி/சார்-ஜாட் என்றும்,* பதினாறு-சாதி அமைப்பு  *குஹ்கி/சோரா-ஜாட்* என்றும் கூறப்படுகிறது.  இந்த பிரிவிற்குள் முப்பதுக்கும் மேற்பட்ட பெயர் கொண்ட குலங்கள் உள்ளன. 

## புவியியல் பரவல்
thumb| மனங்
2011 நேபாள மக்கள்தொகை கணக்கெடுப்பின் போது, 522,641 பேர் (நேபாள மக்கள் தொகையில் 2.0%) குருங் மக்கள் என அடையாளம் காணப்பட்டனர். மாகாண வாரியாக குருங் மக்களின் எண்ணிக்கை பின்வருமாறு:

* கண்டகி மாகாணம் (11.4%)
* பாக்மதி மாகாணம் (2.2%)
* கோஷி மாகாணம் (1.4%)
* லும்பினி மாகாணம் (0.9%)
* கர்னாலி மாகாணம் (0.7%)
* சுதுர்பஷ்சிம் மாகாணம் (0.2%)
* மாதேஷ் மாகாணம் (0.2%)

பின்வரும் மாவட்டங்களில் தேசிய சராசரியை விட குருங் மக்களின் அதிர்வெண் அதிகமாக இருந்தது:

* மனங் (57.1%)
* லாம்ஜங் (31.4%)
* முஸ்டாங் (20.1%)
* கோர்கா (19.8%)
* காஸ்கி (16.7%)
* தனாஹுன் (11.6%)
* சியாங்ஜா (9.0%)
* டோல்பா (7.1%)
* சித்வான் (6.8%)
* தாடிங் (5.6%)
* சங்குவாசபா (5.4%)
* டேப்லெஜங் (4.6%)
* பர்பத் (3.7%)
* ரசுவா (3.1%)
* தெஹ்ராதும் (2.9%)
* இலம் (2.9%)
* நவல்பூர் (2.9%)
* காத்மாண்டு (2.6%)
* ரூபாண்டேஹி (2.0%). 

## மதம்
குருங் தர்மத்தில், பன் லாம் (லாமா), கியாப்ரி (கியாப்ரிங்) மற்றும் பச்யு (பஜு) ஆகியோர் அடங்குவர்.  இவர்கள், பிறப்பு, இறுதிச் சடங்குகள், பிற குடும்பச் சடங்குகள் (டோமாங், தார்ச்சாங் போன்றவை) மற்றும் லோசரில் லாமாக்கள் தேவைக்கேற்ப புத்த சடங்குகளைச் செய்கிறார்கள். லாமாக்கள் பௌத்த விழாக்களை முதன்மையாக மனங், முஸ்டாங் மற்றும் பிற இடங்களில் நடத்துகின்றனர். சில குருங் கிராமங்கள், திபெத் மற்றும் மேற்கு சீனாவின் பெரும்பகுதி முழுவதும் இரண்டாயிரம் ஆண்டுகளுக்கு முன்பு செழித்தோங்கிய 'பான்' மதத்தின் பௌத்தத்திற்கு முந்தைய வடிவத்தின் எச்சங்களை வைத்துள்ளன. அவர்கள் பான் மதத்திற்கு எதிரான ஒரு பழைய ஷாமனிக் நம்பிக்கை அமைப்பின் அம்சங்களையும் வைத்திருக்கிறார்கள். 

## சான்றுகள்

பகுப்பு:கூர்க்காக்கள்
பகுப்பு:நேபாள இனக்குழுக்கள்
கிருத்திகா ரெட்டி

**கிருத்திகா ரெட்டி** ( Kirthiga Reddy ) (பிறப்பு c.1971) ஒரு இந்திய-அமெரிக்க தொழிலதிபரும் சாஃப்ட் வங்கியின் US$100 பில்லியன் விஷன் ஃபண்டின் துணிகர பங்குதாரர் ஆவார். இவர், சாஃப்ட் வங்கியின் முதல் பெண் முதலீட்டு பங்குதாரரும், முகநூல் இந்தியாவின் முன்னாள் நிர்வாக இயக்குநரும் ஆவார்.

இந்தியாவில் சமூக ஊடக நிறுவனங்களின் முதல் ஊழியர் என்ற பெருமையை இவர் பெற்றுள்ளார். மேலும், நாட்டில் நிறுவனத்தின் விரிவான வளர்ச்சிக்கு பின்னால் முன்னணி சக்திகளில் ஒருவராக இருந்து வருகிறார்.

2011 ஆம் ஆண்டில், இவர் பார்ச்சூன் இந்தியாவின் முதல் 50 சக்திவாய்ந்த பெண்களில் ஒருவர் ஆனார். மேலும் இந்தியாவின் 25 செல்வாக்கு மிக்க பெண்களில் இடம்பிடித்துள்ளார்.

## தொழில்
கிருத்திகா ரெட்டி இந்தியாவில் வளர்ந்தார். நடுத்தர வர்க்க பெற்றோருக்குப் பிறந்த இவரின் தந்தை அரசு ஊழியர் ஆவார். மகாராஷ்டிராவின் டாக்டர் பாபாசாகேப் அம்பேத்கர் மராத்வாடா பல்கலைக்கழகத்தின் கீழ் உள்ள நாந்தேட்டில் உள்ள மகாத்மா காந்தி மிஷனின்  பொறியியல் கல்லூரியில் கணினி அறிவியல் மற்றும் பொறியியலில் இளங்கலைப் பட்டத்தை முடித்தார். பட்டம் பெற்ற பிறகு, இவர் தனது பெற்றோருடன் நாக்பூருக்கு குடிபெயர்ந்தார்.  பின்னர் யஷவந்த் கனேட்கரின் முக்கிய கருத்துக்களை விளக்குவதற்கு அவரது புத்தகங்களில் உள்ள நிரலாக்க எடுத்துக்காட்டுகளுடன் சுருக்கமாக பணியாற்றினார். பின்னர் அவர் அமெரிக்காவிற்குச் சென்று ஸ்டான்போர்ட் பல்கலைக்கழகத்தில் வணிக நிர்வாகத்தில் முதுகலைப் பட்டமும், சைராகஸ் பல்கலைக்கழகத்தில் கணினிப் பொறியியலில் எம்.எஸ். பட்டமும் பெற்றார்.

ரெட்டி சிலிக்கான் கிராபிக்ஸ் மற்றும் மோட்டோரோலா போன்ற நிறுவப்பட்ட நிறுவனங்களில் பணியாற்றியுள்ளார். சிலிக்கான் கிராபிக்ஸில் இவர் பணிபுரிந்த காலத்தில், அவர் இளைய பொறியியல் இயக்குநராகவும் இவரது அணியில் அந்த மட்டத்தில் இருந்த ஒரே பெண்மணியாகவும் இருந்தார். 2008 இல், ரெட்டி மீண்டும் இந்தியாவுக்குச் சென்று, அமெரிக்காவைத் தளமாகக் கொண்ட ஃபீனிக்ஸ் டெக்னாலஜிஸ் நிறுவனத்துடன் இணைந்து பணியாற்றத் தொடங்கினார்.

ஜூலை 2010 இல், ரெட்டி முகநூல் நிறுவனத்தில் சேர்ந்தார். இந்த  நிறுவனத்தின் முதல் பணியாளரான இவர், முகநூல்  செயல்பாடுகளை புதிதாக ஆரம்பித்தது மட்டுமல்லாமல், முதல் நாளிலேயே அலுவலக ஷட்டரையும் திறக்க வேண்டியிருந்தது. இவரது தலைமையின் கீழ், பேஸ்புக் இந்தியா தனது பயனர் தளத்தை வளர்த்துக்கொள்வதோடு மட்டுமல்லாமல் , கோக-கோலா இந்தியா மற்றும் யெப்மி  போன்ற முக்கிய இணைப்புகளுடன் விளம்பர விற்பனை மூலம் அதன் உலகளாவிய வணிகத்திற்கும் குறிப்பிடத்தக்க பங்களிப்பைச் செய்துள்ளது.

இந்தியாவில் 'இலவச அடிப்படைகள்' திட்டத்தை மூடிய ஒரு நாளுக்குப் பிறகு, கிருத்திகா ரெட்டி தனது பதவியில் இருந்து விலகுவதாகவும், ஆறு முதல் பன்னிரெண்டு மாதங்களில் அமெரிக்காவிற்கு இடம் பெயர்வதாகவும் தனது முடிவை அறிவித்தார்.

பிப்ரவரி 12, 2016 அன்று, இவர் தனது முகநூல் பதிவில் எழுதினார்:“எனது குடும்பம் இந்தியாவுக்கு இடம் பெயர்ந்தபோது, நாங்கள் மீண்டும் அமெரிக்காவுக்குச் செல்வோம் என்று எங்களுக்குத் தெரியும். அடுத்த 6-12 மாதங்களில் திரும்புவதற்கான காலக்கெடு வரப்போகிறது என்பதை பகிர்ந்து கொள்வது கசப்பான தருணம். எங்கள் இரண்டு மகள்களும் இந்த ஆண்டு உயர்நிலைப் பள்ளி மற்றும் நடுநிலைப் பள்ளியைத் தொடங்குகிறார்கள் - இது இந்த நகர்வைத் திரும்பப் பெறுவதற்கான இயற்கையான மாற்றமாக செயல்படுகிறது.

## தனிப்பட்ட வாழ்க்கை
இவர் தனது கணவர் தேவ்வை மணந்தார். இவர்களுக்கு ஆஷ்னா மற்றும் ஆரியா ஆகிய இரண்டு மகள்கள் உள்ளனர்.

## சான்றுகள்

பகுப்பு:வாழும் மக்கள்
பகுப்பு:பெண் தொழிலதிபர்கள்
சுவாதி சிங் (சட்டமன்ற உறுப்பினர்)

**சுவாதி சிங்** (*Swati Singh*) என்பவர் இந்திய அரசியல்வாதியும் உத்தரப்பிரதேச அரசின் .பெண் நலன் வெளிநாடு வாழ் இந்தியர், வெள்ளக் கட்டுப்பாடு, விவசாய ஏற்றுமதி, வேளாண் சந்தைப்படுத்தல், வேளாண் வெளிநாட்டு வர்த்தகம் மற்றும் குடும்ப நலம், மகப்பேறு மற்றும் குழந்தைகள் நல அமைச்சகத்தின் மாநில அமைச்சராக உள்ளார்.

## கல்வி

* சுவாதி சிங் அலகாபாத் பல்கலைக்கழகத்தில் 2001-ல் எம். எம். எசு பட்டமும் 2007-ல் 
* இலக்னோ பல்கலைக்கழகத்தில் இளநிலை சட்ட பட்டமும் பெற்றார்.

## அரசியல் வாழ்க்கை
செப்டம்பர் 2016-ல் நடைபெற்ற பொதுக் கூட்டத்தில் பகுஜன் சமாஜ் கட்சித் தலைவர் மாயாவதியைப் பற்றி சுவாதி சிங் கணவர் தயாசங்கர் சிங் தெரிவித்த கருத்தின் அடிப்படையில், தயாசங்கர் சிங் பாரதிய ஜனதா கட்சி மற்றும் கட்சியின் துணைத் தலைவர் பதவியிலிருந்து ஆறு ஆண்டுகளுக்கு வெளியேற்றப்பட்டார். இதன் பிறகு தீவிர அரசியலுக்குச் சுவாதி சிங் வந்தார். 12 மார்ச் 2017 அன்று, பாஜக இவரது கணவரின் வெளியேற்றத்தைத் திரும்பப் பெற்றது.

2017ஆம் ஆண்டில், சுவாதி சிங் பாரதிய ஜனதா கட்சியின் வேட்பாளராக இலக்னோவின் சரோஜனி நகரிலிருந்து உத்தரப் பிரதேசத்தின் சட்டமன்ற உறுப்பினராகத் தேர்ந்தெடுக்கப்பட்டார். இந்த தேர்தலில் இவர் 1,08,506 வாக்குகள் பெற்றார். இவர் முதல்வர் யோகி ஆதித்தியநாத்தின் அமைச்சரவையில் மாநில அமைச்சராகப் பொறுப்பேற்றார்.

வெளிநாட்டுவாழ் இந்தியர், வெள்ளக் கட்டுப்பாடு, வேளாண்மை சந்தைப்படுத்தல் மற்றும் ஏற்றுமதி, பெண்கள் நலன், தாய் மற்றும் குழந்தைகள் நல அமைச்சராக இவர் நியமிக்கப்பட்டார்.

சுவாதி சிங், அக்டோபர் 2016 முதல் பிப்ரவரி 2018 வரை பாரதிய ஜனதா கட்சியின் மகளிர் பிரிவான உத்தரப் பிரதேச பாஜக மகிளா மோர்ச்சாவின் தலைவராகவும் பணியாற்றினார்.

நவம்பர் 2019-ல், அன்சல் கட்டுமான நிறுவனத்திற்கு எதிரான முதல் தகவல் அறிக்கையினை கைவிடுமாறு இலக்னோவில் காவல்துறை அதிகாரியை இவர் மிரட்டியதாகக் கூறப்படும் ஒலி வடி துண்டு வெளியிடப்பட்ட வழக்கில் இவர் சிக்கினார்.

## மேற்கோள்கள்

பகுப்பு:1978 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
சுவாதிலேகா சென்குப்தா

**சுவாதிலேகா சென்குப்தா** (திருமணப் பெயர்  **சாட்டர்ஜி** ; 22 மே 1950 - 16 சூன் 2021) என்பவர் பெங்காலி நடிகை ஆவார். இவர் நடிகையாக இந்திய நாடகத்துறைக்கு ஆற்றிய பங்களிப்பிற்காகச் சங்கீத நாடக அகாதமி விருதைப் பெற்றுள்ளார்.

## தொழில்
1970களின் முற்பகுதியில் அலகாபாத்தில் நாடக நிறுவனத்தில் தனது வாழ்க்கையைத் தொடங்கினார் சுவாதிலேகா, ஏசி பானர்ஜியின் இயக்கத்தில் தயாரிப்புகளில் நடித்தார். பிவி காரந்த், தபஸ் சென் மற்றும் கலீத் சௌத்ரி ஆகியோரின் வழிகாட்டுதலையும் பெற்றார். பின்னர் இவர் கொல்கத்தாவுக்குச் சென்று 1978-ல் நந்திகர் நாடகக் குழுவில் சேர்ந்தார். நந்திக்கரில் இவர் உருத்ரபிரசாத் சென்குப்தாவின் இயக்கத்தில் பணிபுரிந்தார். பின்னர் உருத்ரபிரசாத்தினைத் திருமணம் செய்துகொண்டார்.

விக்டர் பானர்ஜி மற்றும் சௌமித்ரா சாட்டர்ஜிக்கு இணையாக 1985ஆம் ஆண்டு சத்யஜித் ரேயின் *[[காரே பைரே|கரே பைரே]]* திரைப்படத்தில் முன்னணி பெண் கதாநாயகியாகவும் இருந்தார். இந்தப் படம் பிரபல பெங்காலி எழுத்தாளர் ரவீந்திரநாத் தாகூர் எழுதிய *கரே பைரே* என்ற நாவலை அடிப்படையாகக் கொண்டது. *சௌரங்கா*, *பேலா சேஷே*, *தர்மஜுத்தா* மற்றும் *பேலா ஷுரு* போன்ற படங்களிலும் நடித்துள்ளார் .

## இறப்பு
சென்குப்தா 16 சூன் 2021 அன்று சிறுநீரகக் கோளாறுகளால் ஏற்பட்ட சிக்கல்களால் இறந்தார். இறக்கும் போது இவருக்கு வயது 71. இவரது கடைசி படைப்பு பெலாசுரு.

## திரைப்படவியல்

## விருதுகள்

* 2011 – ஒரு நடிகராக இந்திய நாடகத்துறைக்கு இவர் ஆற்றிய பங்களிப்பிற்காகச் சங்கீத நாடக அகாதமி விருது.
* மேற்கு வங்க திரைப்பட பத்திரிகையாளர் சங்க விருதுகள் .
* பாசிம் பங்கா நாட்டிய அகாதமி விருது.

## மேற்கோள்கள்

## வெளி இணைப்புகள்
*

பகுப்பு:சங்கீத நாடக அகாதமி விருது பெற்றவர்கள்
பகுப்பு:2021 இறப்புகள்
பகுப்பு:1950 பிறப்புகள்
பகுப்பு:மாநகரம் அல்லது நகரம் வாரியாக இந்திய நடிகைகள்
பகுப்பு:இந்திய நாடக நடிகர்கள்
பகுப்பு:நாடு வாரியாக நாடக நடிகைகள்
ஆடம் சம்பா

**ஆடம் சம்பா** (*Adam Zampa* , பிறப்பு: 31 மார்ச் 1992) ஆத்திரேலியத் துடுப்பாட்ட வீரர் ஆவார். இவர் நியூ சவுத் வேல்ஸ் மாநில துடுப்பாட்ட அணிக்காக உள்ளூர் போட்டிகளில் விளையாடுகிறார். 

## இளமைப் பருவம்
சிறுவயதில் சம்பா மித-வேகப் பந்துவீச்சாளராகத் தான் பயிற்சி எடுத்தார்.14 வயத்துக்கு உ ட்பட்டோருக்கான  போட்டிகளில் எத்தனை வேகப்பந்து வீச்சாளர்கள் பந்து வீச அனுமதிக்கப்படுவார்கள் என்பதில் கிரிக்கெட் ஆஸ்திரேலியா கட்டுப்பாடுகளை விதித்துள்ளது. எனவே அவர் தனது பந்துவீச்சு முறையை நேர்ச்சுழல் (*Leg-spin*) மாற்ற முடிவு செய்தார். ஷேன் வார்னேயால் ஈர்க்கப்பட்டு இவர் நேர்ச்சுழல் பந்துவீசத் தொடங்கினார். இவர் 2010 - 19 வயதுக்கு உட்பட்டோருக்கான உலகக்கோப்பையில் ஆத்திரேலியா அணிக்காக விளையாடினர்.

## மேற்கோள்கள்
__FORCETOC__

பகுப்பு:துடுப்பாட்ட பந்துவீச்சுகள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:1992 பிறப்புகள்
இலவங்கப்பட்டை பறவை

thumb| இலவங்கப்பட்டை பறவை, மேற்கு பிரான்சிலில் கையெழுத்துப் பிரதியில். மிருகக்காட்சிசாலையில் சித்தரிக்கப்பட்டுள்ளது. சி. 1450.
**இலவங்கப்பட்டை பறவை** (*cinnamon bird*), **சினமோலோகசு**, **சினோமோல்கசு** அல்லது **சின்னமோல்கசு** என்றும் அழைக்கப்படும் பறவை தொன்ம உயிரினம் ஆகும். இது தன் கூடுகளை உருவாக்க இலவங்கப்பட்டையைச் சேகரித்ததாக பல்வேறு இடைநிலைக் காலத்திய விலங்கியல் விளக்க ஏடுகளில் விவரிக்கப்பட்டுள்ளது.

## எரோடோட்டசின் கூற்று
எரோடோட்டசின் *தி ஹிஸ்டரியின்* படி, இலவங்கப்பட்டை பறவை அரேபியாவில் வசித்து வந்தது. அக்காலத்தில் இலவங்கப்பட்டை உற்பத்தி செய்யும் ஒரே நாடு அரேபியாவாக இருந்தது. இராட்சத இலவங்கப்பட்டை பறவைகள் இலவங்கப்பட்டை மரங்கள் வளர்ந்த அடையாளம் தெரியாத காடுகளிலிருந்து இலவங்கப்பட்டை குச்சிகளைச் சேகரித்து, செங்குத்துப்பாறை இடுக்குகளில் கூடுகளைக் கட்டுகின்றன. இலவங்கப்பட்டையைப் பெற அரேபியர்கள் ஒரு தந்திரத்தைக் கையாண்டனர். இவர்கள் எருதுகளையும் மற்ற பாரம் சுமக்கும் மிருகங்களையும் துண்டு துண்டாக வெட்டி, பறவைகளின் கூடுகளுக்கு அருகில் கிடத்திவிட்டு, தூரம் விலகிச் சென்று விடுவர். இப்பறவைகள் இறைச்சித் துண்டுகளை இரையாகத் தங்கள் கூடுகளுக்கு ஆசையாக எடுத்துச் செல்லும். கூடுகளில் வைக்கப்படும் இறைச்சியின் எடை காரணமாக இலவங்கப்பட்டை பறவைகளில் கூடுகள் பாறைகளிலிருந்து உடைத்து கீழே விழும். கீழே விழும் இலவங்கப்பட்டைகளை அரேபியர்ககள் எடுத்துச் செல்வர்.

## அரிசுடாட்டில் கருத்துப்படி
அரிசுடாட்டிலின் *ஹிஸ்டோரியா அனிமாலியத்திம்* (*விலங்குகளின் வரலாறு* ), இவரது இயற்கை வரலாற்றுப் படைப்புகளில் ஒன்று. இதில் இலவங்கப்பட்டை பறவை உயரமான மரங்களின் உச்சியில் உள்ள மெல்லிய கிளைகளில் கூடு கட்டுவதற்காக அறியப்படாத இடங்களிலிருந்து இலவங்கப்பட்டையினைக் கொண்டு வந்ததாக விளக்குகிறார். பறவையின் கூடுகளின் அருகே வசிப்பவர்கள், தங்கள் அம்புகளின் முனைகளில் ஈய எடைகளை இணைத்து கூடுகளைத் தகர்த்து, இலவங்கப்பட்டைகளைச் சேகரித்தனர். அரிசுடாட்டில் இப்பறவையை கின்னாமோமோன் ஓர்னியோன் () என்று குறிப்பிட்டார்.

## பிளினி தி எல்டர்
மூத்த பிளினி இலவங்கப்பட்டை பறவையைப் பற்றி மிகவும் சந்தேகத்திற்குரிய பார்வையைக் கொண்டுள்ளார். இது தவறாக *சின்னமோலுகசு (cinnamolgus*) எனப் பெயரிடப்பட்டுள்ளது. பூர்வீகக் கதைகள் தங்கள் பொருட்களின் மதிப்பினை உயர்த்துவதற்காகக் கதைகள் கண்டுபிடிக்கப்பட்டதாகக் கூறி ஹெரோடோடசை குறிப்பாகப் பழங்காலத்தை அவரது *நேச்சுரலிஸ் வரலாற்றில்* (*இயற்கை வரலாறு*) மதிப்பிட்டார்.

## பழமை இலக்கியத்தில் மற்ற தோற்றங்கள்

* கிளாடியசு ஏலியானசு எழுதிய *டி நேச்சுரா அனிமலியம்* (*விலங்குகள்*).
* சோலினசு ' *கலெக்டேனியா ரெரம் மெமோரபிலியம்* (*குறிப்பிடத்தக்க உண்மைகளின் தொகுப்பு*)
* *பிசியோலாகசு*, 1000 ஆண்டுகளுக்கும் மேலாக விரிவுபடுத்தப்பட்ட விலங்கு கதைகளின் தொகுப்பு
* அரிசுடாட்டில் இலவங்கப்பட்டை பறவையின் பதிப்புடன் 12ஆம் நூற்றாண்டிலிருந்து ஒரு லத்தீன் உரைநடை பெஸ்டியரி
* *கர்கன்டுவா மற்றும் பான்டாக்ரூலிலிருந்து* *சாடின் நிலத்தை நாங்கள் எப்படிப் பார்வையிட்டோம்*, பிரான்சுவா ரபேலாய்ஸ், **சின்னமோலாஜி** என்று குறிப்பிடுகிறார்

## மேற்கோள்கள்

பகுப்பு:தொன்மவியல்
மாரி மட்சுடா

**மாரி ஜே. மாட்சுடா** ( *Mari J. Matsuda* ) (பிறப்பு 1956) ஒரு அமெரிக்க வழக்கறிஞரும், ஆர்வலரும், மனோவாவில் உள்ள ஹவாய் பல்கலைக்கழகத்தில் உள்ள வில்லியம் எஸ். ரிச்சர்ட்சன் சட்டப் பள்ளியின் சட்டப் பேராசிரியரும் ஆவார்   1998 ஆம் ஆண்டு லாஸ் ஏஞ்சல்ஸ் சட்டப் பள்ளியின் கலிபோர்னியா பல்கலைக்கழகத்தில், அமெரிக்காவில் முதல் பதவியேற்ற பெண் ஆசிய அமெரிக்க சட்டப் பேராசிரியராகவும், அதன் தொடக்கத்திலிருந்து விமர்சன இனக் கோட்பாட்டின் முன்னணி குரல்களில் ஒருவராகவும் இருந்தார். 2008 இலையுதிர்காலத்தில்  ஜார்ஜ்டவுன் பல்கலைக்கழக சட்ட மையத்தில் பேராசிரியராக இருந்தார். இவர் கொடுமைகள், அரசியலமைப்புச் சட்டம், சட்ட வரலாறு, பெண்ணியக் கோட்பாடு, விமர்சன இனக் கோட்பாடு மற்றும்குடிசார் மற்றும் அரசியல் உரிமைகள் சட்டம் ஆகிய துறைகளில் நிபுணத்துவம் பெற்றுள்ளார்.

பல்கலைக்கழகங்களில்  முக்கிய பேச்சாளராக,  அடிக்கடி விரிவுரை ஆற்றியுள்ளார். சமத்துவம் மற்றும் நேர்மைக்கான செவ்ரான்-டெக்சாகோ பணிக்குழுவின் குழு உறுப்பினராக, இவர் 2002 இல் அதன் இறுதி அறிக்கையை ஒருங்கிணைத்தார். மேலும் 2003 அமெரிக்க சட்டப் பள்ளிகள் மாநாட்டில் சங்கத்தின் அமெரிக்க சட்ட ஆசிரியர்களின் மனித உரிமைகள் விருதைப் பெற்றார்.

மைக்ரோனேசியா மற்றும் தென்னாப்பிரிக்கா போன்ற பல்வேறு நாடுகளில் நீதித்துறை பயிற்சி ஆலோசகராகவும் பணியாற்றினார். மேலும் இவரது பணி மாநில உச்ச நீதிமன்ற கருத்துகளில் மேற்கோள் காட்டப்பட்டுள்ளது.    தேசிய ஆசிய பசிபிக் சட்டக் கூட்டமைப்பு மற்றும் Ms. இதழ் உள்ளிட்ட சமூக நீதி அமைப்புகளின் தேசிய ஆலோசனைக் குழுவில் இவர் பணியாற்றுகிறார். மானுவல் ஃபிராகன்டே உச்சரிப்பு பாகுபாடு வழக்கு மற்றும் பிறவற்றின் பிரதிநிதித்துவத்திற்காக இவர் ஏ. இதழால் மிகவும் செல்வாக்கு மிக்க 100 ஆசிய அமெரிக்கர்களில் ஒருவராக அங்கீகரிக்கப்பட்டார்.  &#x5D; நீதிபதி ரிச்சர்ட் போஸ்னர், மாரி மாட்சுடாவை நீடித்த செல்வாக்கு கொண்ட அறிஞர்களில் ஒருவராக பட்டியலிடுகிறார்.

## சான்றுகள்

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:அமெரிக்க வழக்கறிஞர்கள்
ஷாஹீன் அக்தர்

**ஷாஹீன் அக்தர்** ( *Shaheen Akhtar*;பிறப்பு 1962) வங்காளதேசத்தைச் சேர்ந்த ஒரு எழுத்தாளராவார்.

கொமிலாவில் பிறந்த இவர் தாக்கா பல்கலைக்கழகத்தில் பொருளாதாரம் படித்தார். அடுத்து இந்தியாவில் திரைப்படத் தயாரிப்பைப் படித்து, 1991 இல்வங்காளதேசத்திற்குத் திரும்பினார். சிறுவயதிலேயே சிறுகதைகள் எழுதுவார்.  இவரது முதல் புதினம் "பலபார் பத் நெய்" (தப்பிக்க வழியே இல்லை), டாக்காவில் இரண்டு ஒற்றைப் பெண்களின் வாழ்க்கையை ஆராயும் கதையாக இருந்தது. ஷாஹீனின் இரண்டாவது புதினமான "தலாஷ்"  2004 ஆம் ஆண்டிற்கான புரோதாம் அலோ சிறந்த புத்தகத்திற்கான விருதை வென்றது. இந்தப் புதினத்திற்காக தென் கொரியாவின் முக்கிய பரிசான 3வது ஆசிய இலக்கிய விருது-2020 ஐ வென்றார். இது *சியுங் ஹீ ஜியோன்* என்பவரால் கொரிய மொழியில் மொழிபெயர்க்கப்பட்டது. தலாஷ் (தேடல்) வங்காளதேசத்தின் பிரங்கனா (அதாவது வீரப் பெண்கள்) பற்றியது - 1971 இல் விடுதலைப் போரின் போது கற்பழிக்கப்பட்ட பெண்கள்.

இவரது சிறுகதைகள் பிற மதிப்புமிக்க இலக்கிய இதழ்களில் வெளியிடப்பட்டுள்ளன. ஷாஹீனின் படைப்புகள் ஆங்கிலம், ஜெர்மன் மற்றும் கொரிய மொழிகளில் மொழிபெயர்க்கப்பட்டுள்ளன.

தற்போது டாக்காவில் உள்ள குடிசார் உரிமைகள் அமைப்பான ஐன் ஓ சாலிஷ் கேந்திராவின் ஊடக மற்றும் தொடர்பு பிரிவில் ஆசிரியராக பணிபுரிகிறார்.

## சான்றுகள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:பெண் எழுத்தாளர்கள்
பகுப்பு:வங்காளதேச எழுத்தாளர்கள்
பீளகி சட்டமன்றத் தொகுதி

**பீளகி சட்டமன்றத் தொகுதி** (*Bilgi Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பாகலகோட்டே மாவட்டத்தில் உள்ளது. பாகலகோட்டே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 22 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பாகல்கோட் மாவட்டம்
மோனிகா அலி

**மோனிகா அலி** (*Monica Ali*) (பிறப்பு 20 அக்டோபர் 1967) வங்காளதேசம் மற்றும் ஆங்கில பாரம்பரியத்தின் ஒரு பிரித்தானிய எழுத்தாளர். 2003 இல், இவரது வெளியிடப்படாத கையெழுத்துப் பிரதியின் அடிப்படையில் *கிராண்டா* இதழால் "சிறந்த இளம் பிரித்தானிய புதின ஆசிரியர்களில்" ஒருவராகத் தேர்ந்தெடுக்கப்பட்டார். அவரது முதல் புதினம், *பிரிக் லேன்*, அந்த ஆண்டின் பிற்பகுதியில் வெளியிடப்பட்டது. இது புக்கர் பரிசுக்குத் தேர்ந்தெடுக்கப்பட்டது. இது அதே பெயரில் 2007 திரைப்படமாக மாற்றப்பட்டது. மேலும் மூன்று புதினங்களையும் வெளியிட்டுள்ளார். இவரது ஐந்தாவது புதினமான *லவ் மேரேஜ்*, பிப்ரவரி 2022 இல் விராகோ பிரஸ்ஸால் வெளியிடப்பட்டது. மேலும், *சண்டே டைம்ஸ்* சிறந்த விற்பனையாகும் நூலானது.

## ஆரம்ப வாழ்க்கை மற்றும் கல்வி
மோனிகா அலி 1967 இல் கிழக்கு பாகிஸ்தானின் டாக்காவில் (இப்போது வங்காளதேசம் ) ஒரு வங்காளதேச தந்தைக்கும் ஒரு ஆங்கில தாய்க்கும் பிறந்தார். இவருக்கு மூன்று வயதாக இருந்தபோது,  குடும்பம் இங்கிலாந்தின் போல்டனுக்கு குடிபெயர்ந்தது. இவரின் தந்தை மைமன்சிங் மாவட்டத்தைச் சேர்ந்தவர். மோனிகா போல்டன் பள்ளிக்குச் சென்றார். பின்னர் ஆக்ஸ்போர்டில் உள்ள வாதாம் கல்லூரியில் தத்துவம், அரசியல் மற்றும் பொருளாதாரம் பயின்றார்.

## பிரிக் லேன்
பிரிக் லேன் என்பது இலண்டனின் வங்காளதேச சமூகத்தின் மையத்தில் உள்ள ஒரு தெருவாகும். அதே பெயரில் 2003இல் வெளியான இவரது புதினம், வங்காளதேசப் பெண்ணான நஸ்னீனின் வாழ்க்கையைப் பின்தொடர்கிறது. கதையில் அவர் தனது 18 வயதில் இலண்டனுக்குச் சென்று, ஒரு வயதான ஆணான சானுவை மணப்பார். அவர்கள் டவர் ஹேம்லெட்ஸில் வசிப்பார்கள். முதலில் அவளுடைய ஆங்கிலம் "மன்னிக்கவும்", "நன்றி" என்ற இரண்டு வார்த்தைகளை மட்டுமே கொண்டது. புதினம் மோனிகாவின் வாழ்க்கை மற்றும் சமூகத்தில் தழுவல்கள். அத்துடன் சானுவின் பாத்திரம் மற்றும் அவர்களின் பெரிய இன சமூகம் ஆகியவற்றை ஆராய்கிறது. நஸ்னீனின் சகோதரி ஹசீனாவின் அனுபவங்களை அவரது கடிதப் பரிமாற்றத்தின் மூலம் கூடுதல் விவரிப்பு இழை உள்ளடக்கியது

## தனிப்பட்ட வாழ்க்கை
மோனிகா அலி தெற்கு லண்டனில் மேலாண்மை ஆலோசகரான தனது கணவர் சைமன் டோரன்ஸுடன் வசிக்கிறார். இவர்களுக்கு இரண்டு குழந்தைகள் உள்ளனர்.

## சான்றுகள்

### ஆதாரங்கள்
* Saykar, Satish. 'PORTRAYAL OF MUSLIM WOMEN CHARACTERS IN MONICAALI'S BRICK LANE'. Golden Research Thoughts.2013 http://oldgrt.lbp.world/ArticleDetails.aspx?id=2242
## மேலும் படிக்க
*
*  Pdf.
*Pereira-Ares, Naomi, "Fashion, Dress and Identity in South Asian Diaspora Narratives: From the Eighteenth Century to Monica Ali": Palgrave Macmillan.
*Ranasinha, Ruvani, "Contemporary Diaspora South Asian Women's Fiction: Gender, Narration and Globalisation": Palgrave Macmillan. 
## வெளி இணைப்புகள்
* 
*Simply A Writer, BBC Radio 4
*On Authenticity, BBC Radio 4
*Talking of Empire, BBC Radio 4
*Writers Make Worlds, interview with Bhagya Somashekar
*Interview with Mick Brown, Telegraph
*The Outrage Economy, The Guardian 
*Royal Rebel, Ali's essay on Princess Diana, The Guardian
* Brick Lane's reluctant queen of outrage . *[[Sunday Times]]*
* Biography from the international literature festival berlin 
* Interview with Monica Ali at Minnesota Public Radio
* Sanchita Ali considers the novel 'Brick Lane' on the London Fictions website

பகுப்பு:டாக்கா நபர்கள்
பகுப்பு:வாழும் மக்கள்
பகுப்பு:1967 பிறப்புகள்
இந்து வாரிசுரிமை (திருத்தம்) சட்டம், 2005

**இந்து வாரிசுரிமை (திருத்தம்) சட்டம், 2005**, 1956 இந்து வாரிசுரிமைச் சட்டத்தில் சில திருத்தங்களை இந்திய நாடாளுமன்றம் மேற்கொண்டது. அதற்கு இந்தியக் குடியரசுத் தலைவர்  5 செப்டம்பர் 2005 அன்று ஒப்புதல் வழங்கினார்.  9 செப்டம்பர் 2005 முதல் இச்சட்ட திருத்தம் நடைமுறைக்கு வந்தது. இது இந்து வாரிசுரிமைச் சட்டம், 1956ல்  சொத்து உரிமைகள் தொடர்பான பாலின பாகுபாடு விதிகளை அகற்றுவதற்கு வழிவகுத்தது. இந்தியாவில் பெண்களின் உரிமைகள் தொடர்பாக, இந்திய சட்டத் துறையில் நடைபெற்ற ஒரு புரட்சிகரமான படியாகும்.

## முக்கிய திருத்தங்கள்
1956 இந்து வாரிசுரிமைச் சட்டத்தின் பிரிவு 4 இன்  துணைப் பிரிவு (2) நீக்கப்பட்டது.
 மேலும் முதன்மை சட்டத்தின் பிரிவு 6 திருத்தம் செய்யப்பட்டது. இதன்படி தந்தை, தாத்தா அல்லது கொள்ளுத் தாத்தா செலுத்த வேண்டிய கடனை  மகன், பேரன் அல்லது கொள்ளுப் பேரன் செலுத்துவதிலிருந்து முடிவுக்கு வந்தது.  

### விதிவிலக்கு
பிரிவு 6 இன் பிரிவு 5 இன் கீழ் திருத்தம் பின்வருமாறு விதிவிலக்கு அளிக்கிறது:
இந்த பிரிவில் உள்ள எதுவும் 20 டிசம்பர் 2004க்கு முன் செயல்படுத்தப்பட்ட கடன்களுக்குப் பொருந்தாது.
விளக்கம் - இந்தப் பிரிவின் நோக்கங்களுக்காக "சொத்துப் பிரிவினை" என்பது பதிவுச் சட்டம், 1908 இன் கீழ் முறையாகப் பதிவுசெய்யப்பட்ட பிரிவினைப் சொத்துப் பத்திரத்தை நிறைவேற்றுவதன் மூலம் செய்யப்பட்ட எந்தவொரு சொத்துப் பிரிவினை அல்லது நீதிமன்றத்தின் ஆணையின் மூலம் மேற்கொள்ளப்படும் சொத்துப் பிரிவினை அடங்கும்.

## முக்கிய அம்சங்கள் மற்றும் விளைவுகள்
இத்திருத்தம் ஆண் மற்றும் பெண் உடன்பிறப்புகளின் சொத்து உரிமைகளை மிகப் பெரிய அளவில் சமநிலைப்படுத்தியுள்ளது. 2008 ஆம் ஆண்டில், இந்திய உச்ச நீதிமன்றம் இந்தச் சட்டம் பிற்போக்கான விளைவைக் கொண்டிருப்பதாகத் தீர்ப்பளித்தது. மேலும் மகள் தனது ஆண் உடன்பிறப்புகளுடன் இணைப் பங்காளியாக மாற, தந்தை 9 செப்டம்பர் 2005 அன்று உயிருடன் இருக்க வேண்டியதில்லை கருத்து தெரிவித்தது. 2005ஆம் ஆண்டிற்கு முன் தாக்கல் செய்யப்பட்ட அனைத்து சொத்துப் பிரிவினை வழக்குகளுக்கும், நிலுவையில்  இருந்த சொத்து வழக்குகளுக்கு இந்த சட்ட திருத்தம் பொருந்தும் இந்த சட்ட திருத்தம் இந்திய அரசியலமைப்பின் 14, 15, & 21 ஆகியவற்றின் கீழ் உள்ள சமத்துவ உரிமையுடன் ஒத்துப்போகிறது.
## இதனையும் காண்க
* இந்து வாரிசுரிமைச் சட்டம், 1956 
* இந்திய இந்து திருமணங்கள் சட்டம் 1955
* இந்து வாரிசுரிமைச் சட்டம், 1956
* இந்து குழந்தைகள் மற்றும் பாதுகாவலர் சட்டம், 1956
* இந்து தத்தெடுப்பு மற்றும் பராமரிப்புச் சட்டம், 1956
* தாயபாகம்

## மேற்கோள்கள்

பகுப்பு:இந்தியாவில் சட்டம்
பகுப்பு:இந்து சமயச் சட்டங்கள்
பகுப்பு:சொத்து
கே. ஆர். சாவித்திரி

**க. இரா. சாவித்திரி** (பிறப்பு: ஜூலை 25, 1952) இந்தியாவின் தமிழ்நாட்டைப்  பூர்விகமாகக் கொண்டவரும், பெரும்பாலும் மலையாளத் திரைப்படங்களில் நடித்துள்ள திரைப்பட நடிகையாவார். மலையாளம் மற்றும் தமிழ் திரைப்படங்களில் நடிக்கும் துணை நடிகைகளில் இவர் முக்கியமானவராவார். தமிழ்நாட்டின் திருத்தணியில் பிறந்த, இவரின் தந்தை ராமசந்திரன் ஆந்திராவையும்  தாயார் கல்யாணி கேரளாவையும் சேர்ந்தவர்கள். நடிகைகள் கே. ஆர். விஜயா மற்றும் கே.ஆர்.வத்சலா ஆகியோர் இவரது சகோதரிகளாவார். அவரது மகள்கள் அனுஷா மற்றும் ராகசுதா ஆகியோரும் தமிழ்த் திரைப்பட நடிகைகளே. இவர் தற்போது சென்னையில் தனது குடும்பத்துடன் வசித்து வருகிறார்.

## திரைப்படவியல்

### மலையாளம்

* *சுழி* (1976)
* *ஆதர்சம்* (1982)
* *யுத்தம்* (1983)
* *பரஸ்பரம்* (1983)
* *யாத்ரா* (1985)
* *சன்னஹம்* (1985)
* *சாந்தம் பீகாரம்* (1985)
* *தமிழ் கண்டபோல்* (1985)
* *தேசதனக்கிளி கரையரில்லா* (1986)
* *காந்திநகர் 2வது தெரு* (1986)
* *ஸ்நேஹமுல்லா சிம்ஹம்* (1986)
* *படையணி* (1986)
* *கூடனையும் கட்டு* (1986)
* *ஸ்ரீதரண்டே ஒன்று திருமுறை* (1987) அஸ்வதியின் தாயாக
* *அனுராகி* (1988)
* *ஓர்மயில் என்னும்* (1988)
* *ஊசம்* (1988)
* *ஜீவிதம் ஒரு ராகம்* (1989)
* *வீணை மீட்டிய விளக்கங்கள்* (1990)
* *சாம்ராஜ்யம்* (1990) ஷாவின் மனைவியாக
* *மிருதுளா* (1990)
* *விடுமுறை* (1990)
* *ஒன்னாம் முகூர்த்தம்* (1991)
* *அமரம்* (1991)
* *பூமிகா* (1991)
* *கொடைக்கானல் (1992) அத்தையாக வருக*
* *குடும்பசமேதம்* (1992) ரேமாவாக
* பைரவியின் தாயாக *அரேபியா* (1995).
* *சுல்தான் ஹைதரலி* (1996) ஆரிஃப் ஹுசைனின் மனைவியாக
* *ஒரு யாத்ரமொழி* (1997)

### தமிழ்

* *புனித அந்தோனியார்* (1976)
* *கை வரிசை* (1983)
* *அந்த ஜூன் 16-ஆம் நாள்* (1984)
* *என் உயிர் நண்பன்* (1984)
* *வீரன் வேலுத்தம்பி* (1987)
* *கூலிக்காரன்* (1987)
* *மனைவி ஒரு மந்திரி* (1988)
* *அவள் மெல்ல* சிரித்தாள் (1988)
* *சகாதேவன் மகாதேவன்* (1988)
* *மதுரைக்கார தம்பி* (1988)
* *சட்டத்தின் மறுபக்கம்* (1989)
* *[[தாலாட்டு பாடவா (திரைப்படம்)|தாலாட்டு பாடவா]]* (1990)
* *[[சேலம் விஷ்ணு]]* (1990)
* *அக்னி தீர்த்தம்* (1990)
* *[[தாலி கட்டிய ராசா]]* (1992)
* *[[புதிய முகம்]]* (1993)
* *[[வேலுசாமி (திரைப்படம்)|வேலுச்சாமி]]* (1995)
* *துரைமுகம்* (1996)
* *இளசு புதுசு ரவுசு* (2003)
* *[[செல்வம் (2005 திரைப்படம்)|செல்வம்]]* (2005)
* *எழுதியதாராடி* (2008)

### தெலுங்கு

* ஜெகன் (1984)

## தொலைக்காட்சி

* *தென்றல்* (தொலைக்காட்சி தொடர்)

## மேற்கோள்கள்

பகுப்பு:Articles with hCards
பகுப்பு:தெலுங்குத் திரைப்பட நடிகைகள்
பகுப்பு:1948 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:திருவள்ளூர் மாவட்ட மக்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்நாட்டு நடிகைகள்
லட்சுமி சுருதி செட்டிப்பள்ளி

***லட்சுமி சுருதி செட்டிப்பள்ளி*** (பிறப்பு 12 ஜூன் 1996) இந்தியாவின் தமிழ்நாட்டைப் பூர்விகமாகக் கொண்ட சுவர்ப்பந்து வீராங்கனையும் தொழில் முனைவோருமாவார், தேசிய மற்றும் சர்வதேச அளவில் சுவர்ப்பந்து விளையாட்டில் பல்வேறு பட்டங்களை வென்றுள்ள இவர் தனது பதினேழு வயதிலிருந்தே தொழில்முறை சுவர்ப்பந்து விளையாடியுள்ளார். ஆகஸ்ட் 2013 ஆம் ஆண்டு நிலவரப்படி உலக தரவரிசையில் 145 வது இடத்தைப் பிடித்துள்ளார்.

லட்சுமி சுருதி, 12 ஜூன் 1996 அன்று சென்னையில் வெற்றிகரமான மற்றும் தலைமுறைகளாக சுரங்கம், உலகளாவிய வர்த்தகம் மற்றும் முதலீடுகளில் தொழில் செய்யும் குடும்பத்தைச் சேர்ந்த சுரேஷ் மற்றும் வைஷ்ணவி செட்டிப்பள்ளி ஆகியோருக்கு மகளாகப் பிறந்துள்ளார். இவரது பன்னிரெண்டாம் வயதிலிருந்தே சுவர்பந்து விளையாடத் தொடங்கியுள்ளார். மெட்ராஸ் கிரிக்கெட் கிளப்பில் தனது சுவர்ப்பந்து வாழ்க்கையைத் தொடங்கியுள்ள இவர் பின்னர் தனது பயிற்சியை தேசிய பயிற்சியாளர் சைரஸ் போஞ்சாவின் கீழ் சென்னையில் உள்ள ICL-TNSRA சுவர்ப்பந்து அகாடமியில் பயிற்சி எடுக்க ஆரம்பித்துள்ளார். சுருதி, சென்னையில் உள்ள ஆண்டாள் வெங்கடசுப்பாராவ் மெட்ரிக் மேல்நிலைப்பள்ளியில் தனது பள்ளிப்படிப்பை முடித்துள்ளார்.

## விருதுகள்
* தேசிய மற்றும் சர்வதேச சுவர்ப்பந்து போட்டிகளில் அவர் சிறப்பாக செயல்பட்டதற்காக "ஆண்டின் சிறந்த தடகள வீராங்கனை" என்ற விருதைப் பெற்றுள்ளார்.
* டெல்லியில் நடைபெற்ற அகில இந்திய பஞ்ச் லாயிட்ஸ் போட்டியில் அணி பிரிவில் தங்கம் வென்றுள்ளார்.
* 2012 ஆம் ஆண்டில் ஐரோப்பிய சர்க்யூட்டில் 30 ரன்களை எட்டிய சுருதி, ஸ்லோவாக் ஜூனியர் ஓபனில் வெள்ளி வென்ற முதல் இந்திய வீரராவார்.
* பின்லாந்து ஜூனியர் ஓபனில் வெண்கலப் பதக்கத்தை வென்றுள்ளார். 
* சென்னை ஜூனியர் ஓபனில் தங்கப் பதக்கம் மற்றும் 
* ஆந்திர ஓபனில் வெள்ளியை வென்றுள்ளார்.
* ஆஸ்திரேலிய ஜூனியர் ஓபன், 
* ஸ்பானிஷ் ஜூனியர் ஓபன் மற்றும் 
* இந்திய ஜூனியர் ஓபன் ஆகியவற்றில் முதல் ஐந்து இடங்களைப் பிடித்துள்ளார்.

தனது பதினேழாவது வயதில் தொழில்முறை சுவர்பந்து சங்கத்தில் நுழைந்த ஒரு வருடத்திற்குள்ளாகவே அவரது தொழில் வாழ்க்கையின் அதிகபட்சமாக எண்ணிக்கையான 145 ஐ பிடித்துள்ளார்.

பின்னர் அவர் அமெரிக்காவிற்கு குடிபெயர்ந்தார், அங்கு அவர் வாஷிங்டன் டிசியில் உள்ள ஜார்ஜ் வாஷிங்டன் பல்கலைக்கழகத்தில் தனது பட்டப்படிப்பை முடித்துள்ளார், நிறுவன அறிவியலில் பட்டப்படிப்பைப் படிக்கும் போதும் அந்தபல்கலைக்கழகத்தில் பல்கலைக்கழக சார்பில் விளையாடும் வீரராக இருந்துள்ளார்.

## மேற்கோள்கள்

## வெளி இணைப்புகள்
* Lakshmi Shruti Settipalli website
* Lakshmi Shruti on Chennai Live FM 
*"I've Watched ''Businessman'' 150 times: Lakshmi Shruti Settipala". *[[தி டைம்ஸ் ஆஃப் இந்தியா]]*, 15 January, 2017. Retrieved 1 December 2023.
*"Watched Businessman 150 times: Lakshmi Shruti Settipalli". 27 February 2014. *Tupaki*. Retrieved 1 December 2023.

பகுப்பு:1996 பிறப்புகள்
பகுப்பு:சென்னை துடுப்பாட்டக்காரர்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:இந்தியப் பெண் விளையாட்டு வீரர்கள்
பகுப்பு:சென்னை மாவட்ட மக்கள்
மமூனா ஆசுமி

**மமூனா ஆசுமி** (ஆங்கிலம்: *Mamoona Hashmi*;  ) என்பவர் பாக்கித்தான் அரசியல்வாதி ஆவார். இவர் பாக்கித்தானின் தேசிய சட்டமன்ற உறுப்பினராகப் பணியாற்றினார்.

## அரசியல் வாழ்க்கை
2002ஆம் ஆண்டு பாக்கித்தான் பொதுத் தேர்தலில் பஞ்சாபிலிருந்து பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராகப் போட்டியிட்டு மமூனா ஆசுமி பாக்கித்தானின் தேசிய சட்டமன்றத்திற்குத் தேர்ந்தெடுக்கப்பட்டார்.

2008ஆம் ஆண்டு பாக்கித்தான் பொதுத் தேர்தலில் பஞ்சாபிலிருந்து பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராக பாக்கித்தானின் தேசிய சட்டமன்றத்திற்கு மீண்டும் தேர்ந்தெடுக்கப்பட்டார். பாக்கித்தான் தெஹ்ரீக்-எ-இன்சாப் கட்சியில் சேர்ந்த பிறகு 2012-ல் இவர் தனது தேசிய சட்டமன்ற உறுப்பினர் பதவியிலிருந்து விலகினார்.

## தனிப்பட்ட வாழ்க்கை
மமூனா ஆசுமி அரசியல்வாதியும் முன்னாள் மத்திய அமைச்சருமான ஜாவேத் ஆசுமிக்கு மகளாகப் பிறந்தவர் ஆவார்.

## மேற்கோள்கள்


பகுப்பு:வாழும் மக்கள்
பகுப்பு:பாக்கித்தானியர்கள்
சுவாதி (பத்திரிகை)

**சுவாதி** (*Swathi*) என்பது 1984-ல் தொடங்கப்பட்ட இந்தியத் தெலுங்கு மொழியில் வெளியாகும் வாராந்திர பெண்கள் இதழ் ஆகும். இது வேமுரி பலராமால் நிறுவப்பட்டது. இவர் சுவாதி இதழின் தொகுப்பாசிரியர் ஆவார். இது மிகப்பெரிய அளவில் விநியோகிக்கப்படும் தெலுங்கு வார இதழாகும். விசயவாடாவை தலைமையிடமாகக் கொண்டு சுவாதி வெளியீடுகள் இதை வெளியிடுகிறது.

## வரலாறு மற்றும் சுயவிவரம்
1984ஆம் ஆண்டு வெமூரி பலராம் அவர்களால் வெளியிடப்பட்டது. வெளியீட்டாளர் சுவாதி வெளியீடுகள் மற்றும் அதன் தலைமையகம் விசயவாடாவில் உள்ளது. இது மிகப்பெரிய அளவில் விநியோகிக்கப்படும் தெலுங்கு வார இதழாகும். It is the largest circulated Telugu weekly magazine.

## மேற்கோள்கள்


## வெளி இணைப்புகள்

* ''சுவாதி வார இதழ்''
பகுப்பு:ஆந்திரப் பிரதேசத்தில் ஊடகம்
வேதிதா பிரதாப் சிங்

**வேதிதா பிரதாப் சிங்** (*Vedita Pratap Singh*)(பிறப்பு 9 அக்டோபர் 1987) என்பவர் இந்திய வடிவழகி மற்றும் நடிகர் ஆவார். இவரது முதல் படம் *பிண்டி பஜார்* ஆகும்.

## தொழில்
காதர் கானின் தாஷ் கி பட்டி நாடகத்தின் தயாரிப்பில் சிங் நடித்தார். இது இந்தியா முழுவதும் எடுக்கப்பட்டு துபாயிலும் தயாரிக்கப்பட்டது. இவர் இந்திய விளையாட்டு ஆணையத்தின் தேசிய நீச்சல் உதவித்தொகையை வென்றார். பல்வேறு நாடக தயாரிப்புகளிலும் பங்கேற்றார். சிங் இதன் 2008-09 தொடரில் இந்தியாவின் *சேனல் வி இந்தியா* தொலைக்காட்சி நிகழ்ச்சியில் நடித்தார். பிண்டி பஜார் நிறுவனத்திற்குப் பிறகு ஹேமந்த் மதுகரின் மும்பை 125 கிமீ படத்தில் வேதிதா கதாநாயகியாக இருந்தார். பத்திரிக்கை புகைப்படவியலாளர் சைலேந்திர பாண்டே இயக்குநராக அறிமுகமான இந்தித் திரைப்படமான ஜேடியில் வேதிகா ஒரு பத்திரிகையாளராக நடித்தார். இந்தப் படம் இந்திய அச்சு ஊடகங்களால் ஈர்க்கப்பட்டது.

வேதிதாவின் மிகச் சமீபத்திய திரைப்படம், *தி ஹிடன் ஸ்ட்ரைக்*, உரி தாக்குதல்களை அடிப்படையாகக் கொண்டது. இத்திரைப்படம் 2020ஆம் ஆண்டு சுதந்திர தினத்தை முன்னிட்டு ஓ. டி. டி. தளத்தில் வெளியிடப்பட்டது. இப்படத்தில் இவர் இந்திய தரைப்படை அதிகாரியாக நடித்துள்ளார்.

விலங்குகள் நலன் சார்ந்த தலைப்புகளை விளம்பரப்படுத்துவதில் இவர் அதிக ஆர்வம் காட்டுகிறார்.

## தனிப்பட்ட வாழ்க்கை
சனவரி 2021-ல், சிங், அமெரிக்காவின் மொன்டானாவில் உள்ள லேக் கவுண்டி நீதிமன்றத்தில் ஆரோன் எட்வர்ட் சேலை மணந்தார்.

## திரைப்படவியல்

* *குறிப்பிடாத வரை அனைத்து படங்களும் இந்தி மொழிப் படங்களாகும்*

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
சுமித் சர்க்கார்

**சுமித் சர்க்கார்** (*Sumit Sarkar*, பிறப்பு 1939) என்பவர் நவீன இந்திய  வரலாற்றாசிரியரும். *சுதேசி இயக்கம்* என்ற நூலின் ஆசிரியரும் ஆவார்.

## ஆரம்ப வாழ்க்கை, கல்வி, தொழில்
இவர் சுசோபன் சர்க்காரின் மகனாவார்.  பிரசந்தா சந்திரா மகாலனோபிசு இவரது தாய் மாமா ஆவார்.

இவர் கல்கத்தாவில் உள்ள மாநிலக் கல்லூரியில் வரலாற்றில் பி.ஏ (ஹானர்ஸ்) முடித்தார்.  பின்னர் கல்கத்தா பல்கலைக்கழகத்தில் வரலாற்றில் முதுகலை மற்றும் முனைவர் ஆய்வை  முடித்தார். இவர் கல்கத்தா பல்கலைக்கழகத்தில் விரிவுரையாளராக பல ஆண்டுகள் கற்பித்தல் பணி செய்தார் பின்னர் பர்த்வான் பல்கலைக்கழகத்தில் ரீடராக பணிபுரிந்தார். ஆக்ஸ்போர்டில் உள்ள வொல்ப்சன் கல்லூரியில் முதுமுனைவர் பட்டப்படிப்பை முடித்தார். டெல்லி பல்கலைக்கழகத்தில் வரலாற்றுப் பேராசிரியராக இருந்தார்.

## விருதுகள்
2004 ஆம் ஆண்டு மேற்கு வங்க அரசால் இவரது சமூக வரலாற்றை எழுதுதல் என்ற நூலுக்காக இவருக்கு ரவீந்திர புரஸ்கார் இலக்கிய விருது வழங்கப்பட்டது. 2007ல் விவசாயிகளை அவர்களது நிலத்தில் இருந்து வெளியேற்றியதற்கு எதிர்ப்புத் தெரிவித்து அந்த விருதை இவர் திருப்பி அளித்தார்.

## வெளியீடுகள்
* *Modern Times*(Ranikhet, 2014)
**Towards Freedom: Documents on the Movement for Independence in India, 1946*, (New Delhi, 2007)
**Beyond Nationalist Frames: Post-Modernism, Hindu Fundamentalism, History*, (Delhi, 2002)
**Writing Social History*, (Delhi, 1998)
**Khaki Shorts and Saffron Flags: A Critique of the Hindu Right*, (with Tapan Basu, Pradip Datta, Tanika Sarkar and Sambuddha Sen; Orient Longman, 1993). .
**Modern India: 1885-1947*, (Basingstoke, 1989)
**The Swadeshi Movement in Bengal, 1903-1908*, (New Delhi, 1973)

## குறிப்புகள்

பகுப்பு:இந்திய ஆங்கில எழுத்தாளர்கள்
பகுப்பு:இந்திய அறிஞர்கள்
பகுப்பு:இந்திய வரலாற்றாளர்கள்
பகுப்பு:இந்திய எழுத்தாளர்கள்
பகுப்பு:இந்திய அரசியல் எழுத்தாளர்கள்
பகுப்பு:வாழும் மக்கள்
பகுப்பு:வங்காள எழுத்தாளர்கள்
பகுப்பு:1939 பிறப்புகள்
சனந்தா (இதழ்)

***சனந்தா*** (*Sananda*) () என்பது இந்தியாவின் கொல்கத்தாவில் ஏ.பி.பி. குழுமத்தால் வெளியிடப்படும் பெங்காலி இருவாரங்களுக்கு ஒருமுறை வெளியாகும் பெண்கள் இதழ் ஆகும். வழக்கமாக ஒவ்வொரு மாதமும் 15 மற்றும் 30 தேதிகளில் இந்த இதழ் வெளியாகும்.

## வரலாறு மற்றும் சுயவிவரம்
*சனந்தா* இதழ் 1986ஆம் ஆண்டு வெளியிடப்பட்டது. இந்த இதழின் முதல் மலர் 31 சூலை 1986இல் வெளிவந்தது. இந்த இதழ் வெளியான உடனே மக்களிடம் வரவேற்பினைப் பெற்றது. இந்த இதழ் பெங்காலி மொழியில் அச்சிடப்படுகிறது. இந்த இதழ் 30,000 பிரதிகளை இலக்காகக் கொண்டிருந்தது. ஆனால் முதல் இதழின் விற்பனை 75,000 ஆக உயர்ந்தது. இதை முதலில் தொகுத்தவர் அபர்ணா சென் ஆவார். இவருக்குப் பிறகு மதுமிதா சட்டோபாத்யாய் 2005இல் இந்த இதழின் தலைமை ஆசிரியராகப் பொறுப்பேற்றார். இதே ஆண்டு சனந்தா இதழ் தன் ஒடியா பதிப்பைத் தொடங்கியது.

## மேற்கோள்கள்

## வெளி இணைப்புகள்
* 

பகுப்பு:கொல்கத்தாவில் ஊடகங்கள்